

ที่ มท ๐๘16.3/ ว กรมส่งเสริมการปกครองท้องถิ่น

 ถนนนครราชสีมา กทม. ๑๐๓๐๐

 พฤศจิกายน ๒๕62

เรื่อง การดำเนินงานโครงการพัฒนาคุณภาพการเรียนรู้สู่สากล โครงการย่อยการพัฒนาความสามารถทางวิชาการผู้เรียนผ่านกระบวนการแข่งขันทางวิชาการ ระดับนานาชาติ ประจำปี พ.ศ. 2563

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือสำนักงานคณะกรรมการการศึกษาขั้นพื้นฐาน ด่วนที่สุด

 ที่ ศธ 04008/ว 2352 ลงวันที่ 15 ตุลาคม 2562 จำนวน 1 ฉบับ

 ด้วยกรมส่งเสริมการปกครองท้องถิ่นได้รับแจ้งจากสำนักงานคณะกรรมการการศึกษาขั้นพื้นฐาน ว่าจะดำเนินการโครงการพัฒนาคุณภาพการเรียนรู้สู่สากล โครงการย่อยการพัฒนาความสามารถ ทางวิชาการผู้เรียนผ่านกระบวนการแข่งขันทางวิชาการ ระดับนานาชาติ โดยมีวัตถุประสงค์เพื่อเปิดโอกาส ให้นักเรียนได้พัฒนาความสามารถทางวิชาการอย่างเต็มตามศักยภาพ ตลอดจนเป็นการสร้างบรรยากาศ ทางวิชาการขับเคลื่อนการพัฒนานวัตกรรมการเรียนการสอนให้มีความทันสมัยอย่างต่อเนื่อง และได้กำหนดปฏิทินการจัดกิจกรรมพัฒนาความสามารถทางวิชาการผู้เรียนผ่านกระบวนการแข่งขันวิชาการ ระดับนานาชาติ ประจำปี พ.ศ. 2563 รอบแรกเขตพื้นที่การศึกษา สอบแข่งขันในวันอาทิตย์ที่ 12 มกราคม 2563 รอบสอง ระดับประเทศ สอบแข่งขันในวันอาทิตย์ที่ 1 มีนาคม 2563 และรอบสาม จัดค่ายอบรมเข้ม ทางวิชาการ เดือนเมษายน - พฤษภาคม 2563

 เพื่อเป็นการส่งเสริมนักเรียนในสังกัดองค์กรปกครองส่วนท้องถิ่นให้ได้พัฒนาความสามารถทางวิชาการอย่างเต็มตามศักยภาพ ตลอดจนขับเคลื่อนการพัฒนานวัตกรรมการเรียนการสอนให้มีความทันสมัยอย่างต่อเนื่อง กรมส่งเสริมการปกครองท้องถิ่นจึงขอความร่วมมือจังหวัดแจ้งองค์กรปกครองส่วนท้องถิ่นประชาสัมพันธ์ให้สถานศึกษาในสังกัดคัดเลือกนักเรียนสมัครเข้าร่วมการแข่งขันดังกล่าวตั้งแต่บัดนี้ ถึงวันศุกร์ที่ 13 ธันวาคม 2562 ทางเว็บไซต์ www.obecimso.net รายละเอียดปรากฏตามสิ่งที่ส่งมาด้วย โดยสามารถดาวน์โหลดได้ทางเว็บไซต์ www.dla.go.th หัวข้อ “หนังสือราชการ” หรือสแกน QR Code ที่ปรากฏ ท้ายหนังสือนี้

 จึงเรียนมาเพื่อโปรดพิจารณาดำเนินการ

 ขอแสดงความนับถือ



 อธิบดีกรมส่งเสริมการปกครองท้องถิ่น

ร.อสถ. ........................................

ผอ.กศ. ........................................

ผอ.กง.สศ. …................................

หน.ฝ. ..........................................

จนท. ...........................................

QR Code สิ่งที่ส่งมาด้วย

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. 0-2241-9021-3 ต่อ 211 โทรสาร ต่อ 218

ผู้ประสานงาน นางสาววันทนีย์ นาส้มกบ โทร.093-432-1318